Meksikada Zika virusiga chalanganlar soni 1,3 ming kishiga yetdi. Bu haqda Meksika sog‘liqni saqlash vazirligi xabar bermoqda. Tashkilot xabariga ko‘ra, so‘nggi 19 kun ichida bemorlar soni birdaniga 500 kishiga ortgan. Kasallanganlar orasidan 600 nafari homilador ayollardir. Ammo ushbu dardga chalingan ayollarning homilasidagi bolalarda bu kasallik aniqlanmagan. Zika virusi Meksikaning deyarli yarim hududida tarqalib ulgurgan.